  Наталья Тетерина Туэ 22–24 инвожое Удмуртиын ортчись «Воршуд» улосвылкуспо усьтэм финн-угор фестиваль калык эктонлы сӥземын луоз. ивортэ Ижкарысь Калыкъёслэн эшъяськон юртсылэн пресс-службаез. Таяз арын фестиваль калык эктонлы сӥземын но Росси Федерациын улӥсь финн-угор калыкъёслэсь эктонзэс улӟытон, утён но вӧлмытон ужпумен ортчытӥське Калыкъёслэн эшъяськон юртсылэн пресс-службаезКызьы шуэмын ивортонын, фестивале Удмуртиысь но Россиысь финн-угор калыкъёслэн тросэн улон интыосысьтызы эктонъя, фольклоръя но этнографияя, калык эктонъя коллективъёс, этно-студиос но нимаз эктӥсьёс пыриськыны быгато. Асьсэ номеръёсазы соос финн-угор калык эктонъёслэсь аспӧртэмлыксэс возьматыны кулэ. Ужрадэ пыриськыны мылкыд карисьёслэсь куриськонъёссэс 1-тӥ куартолэзёзь rdnt-nt@mail.ru электрон адресъя куто. Анкетаен ӵош коллективлэн эктонэныз видеоролик келяно. «Воршуд» фестивальлэн ужанрадлыкез: 22-тӥ инвожо «Калык эктон туала улонын» котырес жӧк; Коллективъёслэн кивалтӥсьёссы понна мастер-классъёс; Тодматскон ӝыт «Дэмен эктон». 23-тӥ инвожо Фестивалез сӥё-дано усьтон; Творчествоя пумиськонъёс – элькунысь каръёсын но ёросъёсын фестивальлэн куноосызлэн Удмуртиысь фольклор коллективъёсын ӵош концертъёссы 24-тӥ инвожо Фестивалез ворсан но пыриськисьёсты пусъён. Ватсалом, кык арлы одӥг пол радъяськылӥсь «Воршуд» фестивалез Калык творчествоя элькун юрт ортчытэ. Радъясьёсыз Калык творчествоя элькун юрт но Россиысь В. Д. Поленов нимо Калык творчествоя кун юрт. Ужрад ортчытӥське Россиысь Лулчеберетъя министерство но Удмуртиысь Лулчеберетъя но туризмъя министерство юрттэмен. Тегъёс: Лулчеберет Ижкар Удмуртия эктон калыкэктонъёс финн-угоркалыкъёс  